laion/Wikipedia-Exotic huggingface dataset:
ידע סמוי

ידע סמוי או ידע חבוי – בניגוד לידע גלוי – הוא ידע שקשה לבטא או לזקק, ולכן קשה יותר להעבירו לאחרים באמצעות כתיבתו או תמלולו. זה יכול לכלול חוכמה, ניסיון, תובנה ואינטואיציה. לדוגמה, הידיעה שלונדון נמצאת בבריטניה היא פיסת ידע גלויה ומפורשת; הנמען יכול לרשום אותו, להעביר אותו ולהבין אותו. לעומת זאת, היכולת לדבר שפה, לרכוב על אופניים, ללוש בצקים, לנגן בכלי נגינה או להשתמש בציוד מורכב – דורש ידע שלא תמיד ידוע באופן גלוי ובמפורש, ושקשה או בלתי אפשרי להעביר באופן מפורש לאנשים אחרים. אחת הדוגמאות המשכנעות ביותר לידע סמוי היא זיהוי פנים: ניתן לזהות פנים של אדם אחר ולהבדילם מפנים של אנשים אחרים די בקלות. את הזיהוי הזה לא ניתן לתאר במילים. דוגמה נוספת לידע סמוי היא הרעיון של שפה טבעית: לא ניתן ללמוד שפה רק על ידי לימוד כללי הדקדוק. דובר שפת אם קולט אותה בגיל צעיר, וכמעט לחלוטין לא מודע לדקדוק הפורמלי שאותו ניתן ללמד באופן מפורש בגיל מאוחר יותר. דוגמאות נוספות הן איך לרכוב על אופניים או כמה חזק לקשור תחבושת. אלו דברים שניתנים ללמידה בעיקר באמצעות ניסויים אישיים. תהליך בסמר הוא דוגמה נוספת: הנרי בסמר מכר פטנט על תהליך ייצור הפלדה המתקדם שלו ולאחר מכן נתבע על ידי הרוכשים לאחר שלא הצליחו לגרום לו לעבוד. בסופו של דבר, בסמר הקים חברת פלדה משלו כי הוא ידע לעשות זאת, למרות שלא הצליח להעביר זאת למשתמשי הפטנטים שלו. תורת ההכרה (אפיסטמולוגיה) זיכרון מרומז מפת מושגים "Tacit and Explicit Knowledge | Key Concepts in Information and Knowledge Management". www.tlu.ee. נבדק ב-2021-04-15. Polanyi, Michael. [1966] 1983. The Tacit Dimension. Gloucester: Doubleday & Company Inc. p. 4. Gordon, J.E. The new science of strong materials. Penguin books. November 2020 ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
נחל קומראן

נַחַל קוּמְרָאן (ערבית: وادي قمران) הוא נחל אכזב במדבר יהודה, יורד מהר מונטר ברמת המדבר, ונשפך לים המלח בצפונו, מדרום לנחל אוג ומצפון לנחל קדרון, סמוך לקיבוץ קלי"ה. אורכו של הנחל כ-13 ק"מ, שטח אגן ההיקוות שלו כ-45 ק"מ. בתחילת דרכו של נחל קומראן ברמת המדבר, הוא רדוד וזורם לצפון-מזרח. עם כניסת הנחל לתחום המסלע הקשה של במת השוליים המזרחיים של מדבר יהודה, משנה הנחל את כיוונו לדרום-מזרח, ומתחתר לקניון. הקניון אינו עמוק, יש בו שלושה מפלים שגובה הגדול שבהם כ-40 מטר. בין מפלים אלו יש עשרות גבים המתמלאים ממי השיטפונות. אורך הקניון כולו כ-2 ק"מ והוא משמש מטיילים רבים בסנפלינג. לאורך הקניון עוברת אמת מים שהייתה מעבירה מים מהשטפונות, ליישוב שהיה במוצא הנחל. סמוך למוצא הנחל נתגלו שרידי ישוב עתיק - קומראן. במערות במצוקי הנחל נמצאו מגילות הידועות בשם מגילות מדבר יהודה. החפירות במקום בוצעו על ידי הארכאולוג הצרפתי רולאן דה וו בין השנים 1947–1956, ואת הממצאים מקובל לשייך לכת האיסיים שחיה באזור מדבר יהודה. הנחל נקרא על שם אתר קומראן הסמוך. יובליו העיקריים של הנחל הם נחל סככה (ואדי אבו שעלה - נחל אבי הלהבה - כינוי לאליהו הנביא) וואדי חשנה (שמצויות בו מאגורות). ב-17 באוקטובר 1997, נספתה מטיילת ואחרים נפצעו בעת טיול לילי שארגנה חברת "מצוקי דרגות". הטיול היה טיול סנפלינג, ובמהלכו פקד את האזור שיטפון. ב-12 במאי 2007, נספו ארבעה מטיילים ישראלים שעסקו בסנפלינג בזמן ששיטפון פקד את המקום. מדיה וקבצים בנושא נחל קומראן בוויקישיתוף מפת אזור הנחל, 1:25,000, 1943 (באנגלית) - אוסף המפות ע"ש ערן לאור, הספרייה הלאומית צפריר רינת, יהונתן ליס, ארבעה בני אדם נהרגו בשיטפונות בצפון מדבר יהודה, באתר הארץ, 12 במאי 2007
קרחון האוורד

קרחון האוורד או קרחון האווארד או קרחון האוארד (באנגלית: Howard Glacier) הוא קרחון הממוקם בעמקים היבשים מקמרדו, בסמוך ממערב לגבעות קוקרי, בארץ ויקטוריה שבאנטארקטיקה. מוצאו של קרחון האוורד בגבעות קוקרי; קרחון האוורד נשפך אל עמק טיילור. קרחון האוורד נחקר בדצמבר 1957 (במהלך הקיץ האנטארקטי) על ידי הגאולוג האמריקאי ט. ל. פיווי (T.L. Pewe). פיווי קרא לקרחון על שם ארתור ד. האווארד (Arthur D. Howard), שהיה חוקר תצורת קרחונים באוניברסיטת סטנפורד, וכן היה חוקר קרחונים באנטארקטיקה, במהלך מבצע קפיצה לגובה של צי ארצות הברית, שנערך בעונת המחקר (הקיץ האנטארקטי) שבין השנים 1946 - 1947. מדיה וקבצים בנושא קרחון האוורד בוויקישיתוף
איש הפלדה

האם התכוונתם ל... איש הפלדה (סרט, 1922) (אנ') - סרט קולנוע גרמני איש הפלדה (סדרת קומיקס) (אנ') - סדרת קומיקס בכיכובו של סופרמן איש הפלדה (סרט, 2013) – סרט קולנוע אמריקאי סופרמן – גיבור על שכינויו הוא "איש הפלדה"
יחסי ברזיל–קזחסטן

יחסי ברזיל–קזחסטן הם היחסים הנוכחיים וההיסטוריים בין הרפובליקה הפדרטיבית של ברזיל לרפובליקה של קזחסטן. שתי המדינות חברות באו"ם. זמן קצר לאחר פירוק ברית המועצות, הכירה ברזיל בעצמאותה של קזחסטן ב-26 בדצמבר 1991. היחסים הדיפלומטיים בין שתי המדינות כוננו ב-22 בספטמבר 1993. בתחילה, היה מגע דיפלומטי מועט בין שתי המדינות, כאשר נציגי שתי המדינות נפגשו רק בפורומים בינלאומיים כמו באו"ם. באוגוסט 2006 פתחה ברזיל שגרירות באסטנה (היום נור-סולטן). בשנת 2007 ערך נשיא קזחסטן נורסולטן נזרבייב ביקור רשמי בברזיל. הביקור זכה לגומלין עם הגעתו של נשיא ברזיל לואיז אינסיו דה סילבה לקזחסטן בשנת 2009. באוקטובר 2012, קזחסטן פתחה שגרירות בברזיליה. ברזיל וקזחסטן חולקות עמדות דומות בנושאים גלובליים, כגון נושאים הקשורים לפיתוח בר-קיימא ולשימור הסביבה. ברזיל תמכה בכניסתה של קזחסטן לארגון הסחר העולמי וקיבלה תמיכה קזחית לתביעתה לקבל מושב קבוע במועצת הביטחון של האו"ם. ישנן כמה חברות ברזילאיות הפועלות בקזחסטן, וכמה חברות ברזילאיות אחרות מעוניינות ליצור נוכחות במדינה לייצור ויצוא לשווקים של המדינות החברות במדינות חבר המדינות. חברת התעופה הקזחית הראשית, אייר אסטנה, מחזיקה ומפעילה יותר מעשרה מטוסי Embraer מתוצרת ברזיל. ביקורים רמי דרג מברזיל לקזחסטן הנשיא לואיז אינאסיו לולה דה סילבה (2009) שר החוץ אלויסיו נונס (2018) ביקורים רמי דרג מקזחסטן לברזיל הנשיא נורסולטן נזרבייב (2007) שר החוץ ארלן אידריסוב (2013) ב-2018, שתי המדינות חתמו על הסכמים על הסגרה; העברה של מורשעים; וסיוע הדדי בתיקים פליליים. ברזיל מחזיקה בקזחסטן שגרירות באסטנה. קזחסטן מחזיקה בברזיל שגרירות בברזיליה. Kazakhstan-Brazil relations Relations between Brazil and Kazakhstan (in Portuguese) Relações Brasil-Cazaquistão (in Portuguese) Embassy of Brazil in Nur-Sultan Embassy of Kazakhstan in Brasília
בן נריה

האם התכוונתם ל... ברוך בן נריה – דמות מקראית יובל בן נריה – שף ישראלי, בנו של ינון בן נריה ינון בן נריה – רופא ואימונולוג ישראלי שריה בן נריה – משרי צדקיהו מלך יהודה נריה
נייבה (קולומביה)

נייבה (בספרדית: Neiva) היא בירת מחוז וילה שבקולומביה עם כ-357,392 תושבים. נייבה נוסדה בשנת 1539 על ידי חואן דה קבררה אך ננטשה בשנת 1550 ונהרסה על ידי שבטים ילידים בשנת 1560. העיר נוסדה במיקומה הנוכחי בשנת 1612 על ידי דייגו דה אוספינה אי מדינילה. נייבה הפכה חשובה בתקופת הקולוניאליזם בגלל מיקומה האסטרטגי בנתיב הסחר בין מלכות המשנה של פרו לבוגוטה וקראקס. ב-1967 נפגעה העיר קשות מרעידת אדמה בדרגה של 7.2 בסולם ריכטר. רעידת האדמה הרסה מספר מבנים בעיר ובהם בניין המושל. מבחינה כלכלית, נייבה מהווה מרכז הפצה לאומי של מוצרי צריכה רבים כגון אורז, קפה, בקר, חלב, עור ומוצרים חקלאיים אחרים. בסמוך לנייבה פועל נמל התעופה בניטו סלאס המפעיל טיסות ליעדים מקומיים בקולומביה. ספרד קדיס, ספרד אוסטרליה גולד קוסט, קווינסלנד, אוסטרליה אוסטרליה פרת', אוסטרליה המערבית, אוסטרליה ארצות הברית לוס אנג'לס, קליפורניה, ארצות הברית איטליה מילאנו, איטליה קולומביה בוגוטה, קולומביה קולומביה קרטחנה, קולומביה צרפת ליון, צרפת שוודיה מאלמה, שוודיה אינדונזיה פלמבאנג, אינדונזיה קתדרלת נייבה משרד ממשלתי בנייבה כנסיית סנט ג'ורג' בנייבה בניין משרדים בנייבה הרחוב הראשי בעיר מדיה וקבצים בנושא נייבה בוויקישיתוף אתר האינטרנט הרשמי של נייבה נייבה, באתר אנציקלופדיה בריטניקה (באנגלית)
הפארק הלאומי חופי פמברוקשייר

הפארק הלאומי חופי פמברוקשייר (באנגלית: Pembrokeshire Coast National Park; בוולשית: Parc Cenedlaethol Arfordir Penfro) הוא פארק לאומי המתפרס על פני רוב רצועת החוף במחוז פמברוקשייר, דרום-מערב ויילס. הפארק הלאומי מתפרס על פני רצועת חוף של כ-420 ק"מ, בנוסף למספר איים סמוכים (כולל סקומר), אזור יבשתי נרחב בעומק כ-20 ק"מ המכיל מספר רב של אתרים פריהיסטוריים בין פישגרד וגבעות פרֵסֶלי, ושטחים נחבים סביב אזור הניכוז של נהר הקלד'או ד'י הנשפך לתעלת מילפורד הייבן. הפארק היה השני להיווסד בווילס (אחרי סנודוניה) והוא היחיד מבין הפארקים הלאומיים בבריטניה להתבסס כמעט לחלוטין על רצועת חוף, בנוסף הוא מוגדר על ידי ה-IUCN כאזור לשימור בקטגוריה V. הפארק הלאומי מנוהל על ידי רשות הפארק הלאומי חופי פמברוקשייר האמונים על מאמצי שימור, הדרכה ושיווק הפארק למבקרים. בתחומי הפארק כ-1,000 קילומטרים של שבילים ציבוריים עם למעלה מ-200 מסלולי הליכה מוגדרים, מה שהפך אותו למזוהה במיוחד עם חובבי טיולים ושטח. "השער הירוק" אזור אגמי בושרסטון האי גייטהולם אתר הקבורה פנטה איוון חצי האי מרלוז מפרץ בראפנדל תוכי ים אטלנטי באי סקומר אוריה מצויה באי סקומר יסעור אטלנטי אלקה חדת-מקור דולפינן מצוי גרמפוס אפור פוקת המפרץ אתר האינטרנט הרשמי של הפארק הלאומי חופי פמברוקשייר האתר הרשמי של רשות הפארק הלאומי. הפארק הלאומי חופי פמברוקשייר, באתר אנציקלופדיה בריטניקה (באנגלית) נתונים סטיסטיים מאתר רשות הפארק הלאומי.
יובאנה דמיאנוביץ'

ג'ובאנה דמיאנוביץ' (בסרבית-קירילית: Јована Дамњановић; נולדה ב-24 בנובמבר 1994) היא כדורגלנית סרבית, המשחקת בעמדת החלוצה בבאיירן מינכן מהבונדסליגה לנשים ובנבחרת סרביה(אנ'). תוכן הכותרת. דמיאנוביץ' החלה את קריירת הכדורגל שלה במועדון הנוער פרספקטיבה מאזור מגוריה. לקראת עונת 2012-13, הצטרפה לקבוצת הנשים של הכוכב האדום בלגרד(אנ') מליגת העל הסרבית. את עונה זו סיימה דמיאנוביץ' יחד עם קבוצתה במקום השני בליגה. בנוסף, הובילה דמיאנוביץ' את הקבוצה לגמר הגביע הסרבי, בו הפסידה 2:1 לקבוצת הנשים של ספרטק סובוטיצה. בקיץ 2013 חתמה דמיאנוביץ' במועדון וולפסבורג מהבונדסליגה לנשים. ב-7 בספטמבר 2013 ערכה את הופעת הבכורה שלה בבונדסליגה, בתיקו 1:1 מול באיירן מינכן. בעונת 2013-14 זכתה יחד עם וולפסבורג בבונדסליגה וכן בליגת האלופות. בזכייתה, הפכה לכדורגלנית הסרבית הראשונה בהיסטוריה שזוכה בתואר. בעונת 2014-15 זכתה בגביע הגרמני יחד עם וולפסבורג. בקיץ 2015 עברה החלוצה למועדון זאנד(אנ') מהבונדסליגה, במדיו שותפה ב-32 משחקי ליגה בהם הבקיעה 8 שערים. ב-10 במרץ 2017 חתמה דמיאנוביץ' בבאיירן מינכן מהבונדסליגה. את הופעת הבכורה בבאיירן ערכה ב-5 בנובמבר 2017 בניצחון 3:1 על דואיסבורג(אנ'). בעונת 2020-21 זכתה יחד עם באיירן באליפות הבונדסליגה. ב-5 ביוני 2022 האריכה את חוזה במועדון עד 2025. ב-23 בפברואר 2010, כשהיא בת 15 בלבד, ערכה דמיאנוביץ' את הופעת הבכורה שלה בנבחרת סרביה(אנ') בהפסד 1:0 לנבחרת הונגריה. דמיאנוביץ' השתתפה יחד עם סרביה באליפות אירופה עד גיל 19 שנערכה ב-2012 בטורקיה, אך הודחה מהטורניר בתום הסיבוב המקדים. במוקדמות אליפות אירופה עד גיל 19 ב-2013, דמיאנוביץ' כבשה 14 שערים אך סרביה לא העפילה לסיבוב האחרון. וולפסבורג בונדסליגה: 2013-14 ליגת האלופות: 2013-14 הגביע הגרמני: 2014-15 באיירן מינכן בונדסליגה: 2020-21 מדיה וקבצים בנושא יובאנה דמיאנוביץ' בוויקישיתוף יובאנה דמיאנוביץ', ברשת החברתית אקס (טוויטר) יובאנה דמיאנוביץ', ברשת החברתית אינסטגרם יובאנה דמיאנוביץ', באתר Soccerdonna (בגרמנית) יובאנה דמיאנוביץ', באתר Fussballdaten.de (בגרמנית) יובאנה דמיאנוביץ', באתר Soccerway יובאנה דמיאנוביץ', באתר WorldFootball.net יובאנה דמיאנוביץ', באתר FootballDatabase.eu סגנית האלופה: הכוכב האדום, באתר fss.rs זוכת הגביע הסרבי, באתר rsssf.com דמיאנוביץ' עברה לזאנד, באתר bo.de באיירן החתימה את דמיאנוביץ', באתר באיירן מינכן דמיאנוביץ' האריכה חוזה בבאיירן עד 2025 באתר באיירן הופעת בכורה לדמיאנוביץ' בנבחרת, באתר fss.rs סטטיסטיקת המשחק, באתר אופ"א
שמעון גואטה

שמעון גואטה (נולד ב-1955) הוא ראש המועצה האזורית מעלה יוסף מאז 2012. מזוהה עם מפלגת ש"ס. כיהן כסגן ראש המועצה הדתית מעלה יוסף, לאחר מכן בשורת תפקידים בהסתדרות הכללית, במטה הארצי בתל אביב ובאזור הצפון. ב-1996 נבחר לראש המועצה הדתית מעלה יוסף, במקומו של יצחק וקנין שנבחר לכנסת, וכיהן בתפקיד זה 16 שנה. ב-2012 התמודד על ראשות מועצת מעלה יוסף במקומו של אבי קרמפה שפרש. הוא גבר על לי-את כהן ממצפה הילה, מורדי ביטון ממנות ואופיר בן בוחר מחוסן, ונבחר לראש המועצה. לאחר הבחירות נדרש גואטה להשיב את מימון הבחירות שקיבל מהמדינה עקב אי הגשת דו"ח כספי למבקר המדינה. נבחר לכהונה שנייה בבחירות לרשויות המקומיות ב-2018, כשגבר על יוסי אדוני, יוסי כמיסה וצחי בן עיון. בפברואר 2021 נחקר במשטרה בחשד לביצוע מעשה מגונה. במהלך מלחמת חרבות ברזל נדרש להתמודד עם ירי של רקטות, פצצות מרגמה וטילי נ"ט לעבר יישובי המועצה, בהם רקטה שנפלה סמוך לביתו. נשוי לאביבה ואב לחמישה. גר במושב גורן. בנו ששון גואטה משמש מ-2023 חבר הכנסת. שמעון גואטה, ברשת החברתית פייסבוק ראו כאן קובי רוזן, ‏אריה דרעי ניצח את "העבודה", באתר כיכר השבת, 7 בדצמבר 2012 רותם כבסה, שמעון גואטה נבחר לראש מועצת מעלה יוסף, אתר צפון1, 4 בדצמבר 2012 רותם כבסה, שמעון גואטה נבחר לראשות מועצת מעלה יוסף, באתר בלינקר, ‏2012-12-04 חן פונדק, מבקר המדינה: תרומות אסורות ודיווחים לא תקינים בבחירות לראשות המועצות האזוריות, באתר כלכליסט, 21 באוגוסט 2013 אלון חכמון, ‏המשטרה סיימה לחקור ראש מועצה החשוד בביצוע מעשה מגונה, באתר מעריב אונליין, 9 בפברואר 2021 אלישע בן קימון, ליאור בן ארי, אלכסנדרה לוקש, פצמ"רים וטיל נ"ט מלבנון, צה"ל תקף; ראש מועצה בצפון: "רוצים מלחמה - שחיזבאללה יתרחק", באתר ynet, 13 בנובמבר 2023; שקד שדה, ‏בנס לא היו נפגעים: רקטה נפלה בפתח ביתו של ראש מועצה בצפון, באתר מעריב אונליין, 29 במרץ 2024
דייב

האם התכוונתם ל... דייב (סדרת טלוויזיה) דייב (סרט) דייב (ראפר) Dangerous Dave
יוחנן הרביעי לסקריס, קיסר האימפריה הביזנטית

יוחנן הרביעי לסקריסוס (ביוונית: Ἰωάννης Δ΄ Δούκας Λάσκαρις) היה קיסר ניקאי (אחת ממדינות האימפריה הביזנטית המחולקת) הוא מלך משנת 1258 עד לשנת 1261. הוא היה בנם הראשון של הקיסר תאודורוס השני שמלך לפניו ואשתו הנסיכה הלנה מבולגריה. עוד בהיותו בן שמונה הוכתר, עקב מותו של אביו תאודורוס השני. ג'ורג' מוזלון מונה לעוצר בשל היותו ידיד המקורב ביותר אל המלך, עד להתבגרותו של יוחנן אבל עד מהרה זה נרצה כי בכך שהיה סנו על העצולה. יוחנן היה האחרון מהשושלת הלסקרנית ועשה רבות לשיקום האימפריה הביזנטית "המפורקת". לאחר כיבוש קונסטנטינופול בידי הצלבנים במסע הצלב הרביעי. בשנת 1261 כבש מיכאל פלאולוגוס את קונסטנטינופול והכריז על עצמו כקיסר קונסטנטינופול וניקאה; הוא עיוור את יוחנן כדי ליצור בו מום שימנה ממנו את הרשות להמשיך להחזיק בטוהר קיסר ולאחר מכן כלא אותו בטירה ליד ים מרמרה. לימים יכיר יוחנן באנדרוניקוס השני בנו של מיכאל פלאולוגוס כקיסר. מדיה וקבצים בנושא יוחנן הרביעי לסקריס, קיסר האימפריה הביזנטית בוויקישיתוף biography/John-Lascaris-emperor-of-Nicaea יוחנן הרביעי לסקריס, קיסר האימפריה הביזנטית, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
דגל ניגריה

דגל ניגריה (באנגלית: Flag of Nigeria) הוא דגלה הלאומי של ניגריה. הוא עוצב בשנת 1958 והונף לראשונה באופן רשמי ב-2 באוקטובר 1959. המעצב היה סטודנט מאיבדאן בשם מייקל טאיוון אקינקונמי. סמל ניגריה המנון ניגריה מדיה וקבצים בנושא דגל ניגריה בוויקישיתוף ניגריה, באתר דגלי העולם (באנגלית) דגל ניגריה, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא ניגריה. אתם מוזמנים לתרום לוויקיפדיה ולהרחיב אותו.
אמה גומץ

אמה גומץ (בגרמנית: Emma Gumz; ‏1 בדצמבר 1899 – 5 בינואר 1981, ברלין) הייתה חסידת אומות העולם שהצילה בין היתר את אינגה דויטשקרון. גומץ ובעלה פרנץ (1945-1899) התגוררו בברלין-שרלוטנבורג ברחוב קנסבקשטראסה 17 (Knesebeckstraße 17). הם הפעילו בבית זה מכבסה, שהשתייכה לפני כן לאביה של אמה, קארל, ופעלה לפני כן ברחוב גרולמנשטראסה (Grolmanstraße). בין לקוחותיהם היו תושבי השכונה, קצינים, פקידי ממשל ואנשי האופרה "דויטשה אופר ברלין" הסמוכה. פרנץ גומץ היה מעדי יהוה והיה ממתנגדי המשטר הנאצי. בשנת 1933 עברה משפחת דויטשקרון היהודיה לשרלוטנבורג והפכה ללקוחה של מכבסת הזוג גומץ. מרטין דויטשקרון נמלט ב-1939 לבריטניה. אשתו אלה ובתם אינגה נותרו בברלין. אמה ופרנץ דאגו מתחילת מלחמת העולם השנייה לספק מצרכי מזון לאלה ואינגה, וכן ליהודים אחרים, ואפשרו להם להקשיב בסתר לתחנות רדיו אנטי-נאציות (Feindsender) שפעלו מחוץ לגרמניה ושידרו בין היתר אל גרמניה. בסוף 1941 החל גירוש יהודי גרמניה למזרח אירופה. אמה הפצירה באלה לא לצאת עם הטרנספורטים, והציעה לה את עזרתה. אמה למדה על גורל היהודים המפונים למזרח מעדותו של חייל, בן של שכנים, ששירת בשורות הצבא הגרמני בפולין. ב-15 בינואר 1943 נכנסו אלה ואינגה למסתור בחדר קטן בדירה ששימשה בתור המכבסה של בני הזוג גומץ. לאחר שסביבתם של בני הזוג גומץ החלה לחשוד בהם, עברו אלה ואינגה למסתור אחר, עם מצילים אחרים. גם במקום ההצלה הבא המשיכה אמה להעביר לאלה ולאינגה מזון. פרנץ גומץ מת בסוף 1945. בשנת 1971 הוכרה אמה גומץ כחסידת אומות העולם על ידי יד ושם. בשנת 2004 הוצבה לוחית זיכרון על ביתם של פרנץ ואמה גומץ, לציון מעשה ההצלה. מדיה וקבצים בנושא אמה גומץ בוויקישיתוף סיפור ההצלה שביצעה אמה גומץ, באתר יד ושם (באנגלית) ערך זה הוא קצרמר בנושא גרמנים ובנושא השואה. אתם מוזמנים לתרום לוויקיפדיה ולהרחיב אותו.
משפט הבנקאים

האם התכוונתם ל... משבר מניות הבנקים משפט הבנקאים (סרט) – סרט דוקומנטרי
ג'ו מורל

ג'ו מורל (באנגלית: Joe Morrell; נולד ב-3 בינואר 1997) הוא כדורגלן ולשי-אנגלי המשחק בעמדת הקשר בפורטסמות'. מורל התחיל את הקריירה שלו במחלקת הנוער של בריסטול סיטי. ב-8 באוקטובר 2013 ערך את הופעת הבכורה שלו בקבוצה הבוגרת בהפסד 1–2 לוויקומב וונדררס. באוגוסט 2016 הושאל לסוטון יונייטד לחודש אחד. ב-13 באוגוסט 2016 ערך את הופעת הבכורה שלו בקבוצה בניצחון 1–3 נגד לינקולן סיטי. ב-24 בפברואר 2017 הושאל למרגייט לחודש. ב-30 באוגוסט 2017 לצ'לטנהאם טאון עד לינואר 2018. במשחק הליגה נגד מאנסיפלד טאון בניצחון 0–3 הבקיע את שער הבכורה שלו בקריירה. ב-27 ביוני 2019, מורל הושאל ללינקולן סיטי עד למאי 2020 ואף נבחר לכדורגלן העונה של הקבוצה. ב-15 באוקטובר 2020 שוחרר ללוטון טאון במדיה שיחק עונה אחת. ב-9 באוגוסט 2021 חתם לשלוש שנים בפורטסמות' מהפוטבול ליג הראשונה. מורל נולד באיפסוויץ' שבאנגליה, אך החליט לייצג את ויילס בא נולדה אימו. מורל שיחק בכל הנבחרות הצעירות של המדינה. ב-9 בספטמבר 2019 ערך את הופעת הבכורה שלו בנבחרת ויילס במשחק ידידות נגד בלארוס. נכלל בסגל הנבחרת לקראת יורו 2020 ומונדיאל 2022. מדיה וקבצים בנושא ג'ו מורל בוויקישיתוף ג'ו מורל, ברשת החברתית אינסטגרם ג'ו מורל, באתר Transfermarkt ג'ו מורל, באתר Fussballdaten.de (בגרמנית) ג'ו מורל, באתר Soccerway ג'ו מורל, באתר WorldFootball.net ג'ו מורל, באתר National Football Teams ג'ו מורל, באתר FootballDatabase.eu
סטניסלב סקרובצ'בסקי

סטניסלב סקרובצ'בסקי (באוקראינית: Stanisław Paweł Stefan Jan Sebastian Skrowaczewski; ‏3 באוקטובר 1923 - 21 בפברואר 2017) היה מנצח, שהתפרסם בעיקר בעבודתו עם תזמורת מינסוטה. נולד בלבוב (באותה עת בפולין, כיום באוקראינה). כילד, למד נגינה בכינור ובפסנתר; הוא הצטיין כפסנתרן והופיע לראשונה בנגינת הקונצ'רטו השלישי בדו מינור של בטהובן. פציעה בידו שמה קץ לקריירה שלו כפסנתרן. אחרי מלחמת העולם השנייה התמנה סקרובצ'בסקי למנהל המוזיקלי של הפילהרמונית של ורוצלב, אז הפילהרמונית של קטוביץ, של הפילהרמונית של קרקוב ושל התזמורת הלאומית של ורשה. הוא למד קומפוזיציה אצל נדיה בולאנז'ה בפריז. בשנת 1956 זכה בתחרות סנטה צ'צ'יליה למנצחים. גיאורג סל הזמין את סקרובצ'בסקי לנצח על תזמורת קליבלנד. בשנת 1960 התמנה למנהל מוזיקלי של התזמורת הסימפונית של מיניאפוליס (ששמה שונה לתזמורת מינסוטה בתקופת כהונתו, בשנת 1968. במשרה זו החזיק עד שנת 1979, אז הוכתר למנצח כבוד. בשנת 1981 הזמין אצלו פורום המלחינים האמריקאים את הקונצ'רטו לקלרינט, שסקרובצ'בסקי כתב בשביל הקלרינטן הראשי של תזמורת מינסוטה, ג'ו לונגו. ביצוע הבכורה היה בשנת 1981. משנת 1984 עד 1991 היה מנצח ראשי של תזמורת האלה. בשנת 1988 היה מלחין הבית בעונת הקיץ של תזמורת פילדלפיה בסרטוגה ספרינגס. הוא הופיע כמנצח אורח עם תזמורת זו ועם רבות אחרות ברחבי העולם. הקלטותיו למכלול הסימפוניות של אנטון ברוקנר, עם תזמורת רדיו זאארבריקן, זכו בשבחים רבים. "פאסאקליה אימג'ינאריה" של סקרובצ'בסקי, שהושלמה בשנת 1995, הייתה מועמדת לפרס פוליצר בשנת 1997. היצירה, בהזמנת האגודה של תזמורת מינסוטה לזכר קן וג'ודי דייטון, הושמעה בביצוע בכורה באולם התזמורת במיניאפוליס בשנת 1996. הקונצ'רטו הקאמרי נכתב בהזמנת התזמורת הקאמרית של סנט פול לזכר לאופולד זיפה, מנהל המוזיקלי הראשון. סקרובצ'בסקי קיבל אות כבוד ממשלת פולין, מדליית זהב מאגודת מאהלר-ברוקנר ואת פרס פרידהיים לשנת 1976 ממרכז קנדי. מדיה וקבצים בנושא סטניסלב סקרובצ'בסקי בוויקישיתוף אתר האינטרנט הרשמי של סטניסלב סקרובצ'בסקי (באנגלית) סטניסלב סקרובצ'בסקי, במסד הנתונים הקולנועיים IMDb (באנגלית) סטניסלב סקרובצ'בסקי, במסד הנתונים הקולנועיים KinoPoisk (ברוסית) סטניסלב סקרובצ'בסקי, באתר ספוטיפיי סטניסלב סקרובצ'בסקי, באתר AllMusic (באנגלית) סטניסלב סקרובצ'בסקי, באתר MusicBrainz (באנגלית) סטניסלב סקרובצ'בסקי, באתר Discogs (באנגלית) סטניסלב סקרובצ'בסקי, באתר "Find a Grave" (באנגלית) Stanislaw Skrowaczewski, Conductor Who Fled Poland, Dies at 93 - The …, archive.is, ‏2017-02-27
פאל נויבאואר

פאל נויבאואר (בהונגרית: Neubauer Pál; ואגאויהיי (אנ'), 28 בספטמבר 1891 – פוניוד, 4 במאי 1945) היה סופר יהודי-הונגרי מאזור מערב סלובקיה של היום, עיתונאי, מבקר מוזיקה, מתרגם ספרותי. פאל נויבאואר נולד במשפחה יהודית כבנם של שאנדור נויבאואר, בעל מבשלת בירה ושל צציליה פופר. הוא למד משפטים בבודפשט ולאחר מכן הפך לפקיד בנק. במהלך מלחמת העולם הראשונה, החל את דרכו כעיתונאי ביומון בבודפשט בשפה הגרמנית הפסטר לויד במהלך מלחמת העולם הראשונה, כקצין בחזית, הוא כתב מאמרים עבור העיתון. ב-1919 כתביו פורסמו ב"דגל האדום" (Vörös Lobogó). לאחר מכן התגורר בפראג מ-1919 ושוב בבודפשט מ-1938 לאחר כניסת גרמניה הנאצית לחבל הסודטים ולאחר מכן לכל צ'כיה. בין השנים 1924 לבין 1938, הוא היה עובד שכיר של ה"עיתון ההונגרי" של פראג. הוא כתב את הרומנים הראשונים שלו בגרמנית, לאחד מהם סטפן צווייג ורומן רולן כתבו הקדמה. הוא יצר פרוזה אינטלקטואלית מודרנית שבה התמודד עם שאלות של אנושיות ומוסר, עם אלימות וחוסר אנושיות. 1922 Wohin? (בגרמנית) Hubay Jenő Egy Élet Szimfóniája Képekkel,fotókkal illusztrált. וינה 1924 1928 Marie (בגרמנית) 1935 Was geht es mich an? (בגרמנית) מה אכפת לי? רומן, הוצאת פרנקלין, בודפשט, 1936 (בהונגרית) 1938 Das fehlende Kapitel (בגרמנית) הוצאת הליקון, בודפשט, 1942 הנבואה. רוֹמָן, בודפשט, 1944 הנבואה. מאדאץ', ברטיסלאבה, 1981 (סופרים הונגרים בצ'כוסלובקיה) הנבואה. הוצאת קראטר, פומאז, 2012 לקסיקון ההונגרים ב(צ'כו)סלובקיה מאז ייסוד צ'כוסלובקיה ועד היום אגודת הסופרים ההונגרים בסלובקיה מריאטה סאבו : פרשנות לסיפור הקצר של פאל נויבאואר "פניו של ישו". שאנדור צ'נדה 1968/1982 : דור ראשון זולטאן פונוד 1993/2002: הודעה לאיוש טורצל 1997: פורטרטים וזיכרונות 2004 לקסיקון הספרות ההונגרית בצ'כוסלובקיה 1918–2004. עורך ראשי: זולטן פונוד אישטוואן פריד 2004: פאל נויבאואר בין ספרויות/תרבויות. ברטיסלאבה 1994 לקסיקון ספרותי הונגרי חדש 1–3. עורך ראשי: לאסלו פטר. בודפשט פאל נויבאואר-ביוגרפיה באתר Arcanum ספרי פאל נויבאואר ביוגרפיה של פאל נויבאואר באתר הסופרים ההונגרים בסלובקיה פאל נויבאואר באתר הנתונים של סופרים הונגרים בסלובקיה "Születési bejegyzése a vágújhelyi izraelita hitközség születési akv. 47/1891. folyószáma alatt". נבדק ב-2019-11-02. "Halotti bejegyzése a fonyódi polgári halotti akv. 19/1945. folyószáma alatt". נבדק ב-2019-11-02. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאל נויבאואר".
הירי במועדון הלילה בקולורדו ספרינגס

בשעה 11:57 לערך ב-19 בנובמבר 2022, לפחות חמישה בני אדם נרצחו ושמונה-עשר נפצעו בירי המוני בקולורדו ספרינגס, קולורדו. החשוד בירי נפצע ופונה לבית חולים מקומי. הירי אירע בגיי בר בשם "קלאב קיו" ("Club Q"). ממשטרת קולורדו ספרינגס נמסר: "החשוד מטופל, אך נמצא במעצר". לפי הצהרה שפורסמה מטעם המועדון ברשתות החברתיות, נאמר: "אנו כואבים והרוסים מהמתקפה חסרת ההיגיון על הקהילה שלנו". החשוד זוהה כאנדרסון לי אולדריץ' בן ה-22 (יליד 2000), אזרח מקומי מקולורדו ספרינגס. לא היה ידוע אם הוא התגורר בקולורדו ספרינגס לאורך חייו, אך ביוני 2021, הוא נעצר בגין איום בפצצה (אנ') באזור שכונת לורסון ראנץ' בעיר. BREAKING: Colorado Springs Police provide update on shooting along N. Academy Blvd between N Carefree Cir & Village Seven Rd | https://www.kktv.com/2022/11/20/colorado-springs-police-respond-shooting/ | By KKTV 11 News | Facebook, www.facebook.com Matthew Roscoe, BREAKING UPDATE: Five dead after mass shooting at Colorado Springs gay nightclub, Euro Weekly News, ‏2022-11-20 (באנגלית בריטית) FOX3 Now Staff, 5 people dead and 18 injured in mass shooting at Club Q in Colorado Springs, Fox3 Now, ‏2022-11-20 (באנגלית אמריקאית) Eric Levenson,Andy Rose, Mass shooting at LGBTQ nightclub in Colorado Springs leaves at least 5 dead, 18 wounded, CNN, ‏2022-11-20 (באנגלית) Mohatt, Kevin (2022-11-20). "Five dead, 18 injured in shooting at gay nightclub in Colorado, police say". Reuters (באנגלית). נבדק ב-2022-11-20. Bubola, Emma (2022-11-20). "At Least 5 Killed in Shooting at Colorado L.G.B.T.Q. Nightclub: Live Updates". The New York Times (באנגלית אמריקאית). ISSN 0362-4331. נבדק ב-2022-11-20. 5 killed, 18 hurt in shooting at gay nightclub in Colorado Springs; suspect identified, WHIO TV 7 and WHIO Radio, ‏2022-11-20 (באנגלית) Evacuation order lifted for Lorson Ranch neighborhood, FOX21 News Colorado, ‏2021-06-19 (באנגלית אמריקאית)